**James Richard «Jim» Steinman** (født 1. november 1947, død 19. april 2021) var en amerikansk plateprodusent, låtskriver og pianist. Steinman er kjent for sine dramatiske, pompøse og svulstige sanger, med tilhørende følelsesladde tekster. Hans største inspirasjonskilder var produksjonsteknikken til Phil Spector, instrumenteringen og tekstene til Bruce Springsteen, og Richard Wagners pompøsitet og dramatikk.

Steinman skrev en rekke sanger for andre artister, og er mest kjent for sangene på albumene *Bat Out of Hell*, *Dead Ringer* og *Bat Out of Hell II: Back Into Hell*, samt en rekke andre sanger for Meat Loaf. Han skrev også sangen «Total Eclipse of the Heart» for Bonnie Tyler, som han også produserte album for. Blant andre artister som har spilt inn Steinmans sanger er Air Supply, Celine Dion, Barbra Streisand, Barry Manilow, The Sisters of Mercy og Boyzone. Steinman skrev også flere musikaler, og samarbeidet med Andrew Lloyd Webber.[]

Bakgrunn og oppvekst
--------------------

Steinman ble født i New York. Han var utdannet ved Amherst College, hvor han tok bachelorgraden i 1969. Ifølge Steinmans manager David Sonenberg hadde han noen alvorlige helseproblemer rundt 2004, men var senere i god form.

1960-årene
----------

Mens han gikk på Amherst College skrev han musikalen *The Dream Engine*, som han fikk oppført i april 1969. Steinman selv spilte hovedrollen i musikalen, som ble regissert av Barry Keating. Keating og Steinman samarbeidet fast siden dette, blant annet med musikalen *Bat Out of Hell: The Musical*.

Mye av musikken i den første musikalen kunne man finne spor av i Steinmans senere verksliste. For eksempel strofen «*turn around bright eyes*» fra sangen «Total Eclipse of the Heart», som Steinman første gang brukte i sangen «The Formation of the Tribe».

Steinman sa i et intervju at Joseph Papp, grunnleggeren av New York Shakespeare Festival, på et tidspunkt ville sette opp *The Dream Engine* i New York (enten på Broadway eller i Central Park), men senere ombestemte seg. Steinman fortsatte å jobbe for Papp flere år etter at han gikk ut fra Amherst.

1970-årene
----------

I 1973 hadde Steinman for første gang en sang med på en plateutgivelse; det skjedde da Yvonne Elliman ga ut albumet *Food of Love*. Det samme året skrev Steinman en ny musikal, som fikk tittelen *More Than You Deserve*. Marvin Lee Aday, bedre kjent som Meat Loaf, deltok på en audition for denne musikalen og imponerte Steinman så mye at han skrev inn en ny rolle bare for Meat Loaf. Steinman og Meat Loaf jobbet mye sammen med musikken i årene som kom. Tittellåten «More Than You Deserve» ble senere innspilt for albumet *Dead Ringer* av Meat Loaf.

I 1975, mens han jobbet for Joseph Papp, skrev Steinman musikk og tekst til Thomas Babes musikal *Kid Champion* som blant annet hadde Christopher Walken i rollebesetningen.

I 1976 var det en oppsetning av musikalen *The Confidence Man*. Musikalen var løst basert på romanen med samme tittel av Herman Melville. Musikalen hadde manus og tekst skrevet av Ray Errol Fox med musikk av Steinman. Queens College hadde senere en egen oppsetning av musikalen med sine egne studenter som skuespillere og med Susan Einhorn som regissør. Den nye oppsetningen hadde flere sanger enn i 1976 og var orkestrert av Steve Margoshes, en god partner av Steinman. Musikken fra musikalen ble senere brukt igjen i Steinman sine senere verk. Blant annet melodien til «Für Sarah» i musikalen *Dance of the Vampires*. Det ble utgitt et album med alle sangene i musikalen i 2003.

I 1977 var den en workshop for musikalen *Neverland*. Som var løst basert på *Peter Pan* av J.M. Barrie. Mens de jobbet med musikalen følte Steinman og Meat Loaf at tre av sangene var spesielt gode. Steinman bestemte seg for å integrere disse sangene i et album. Dette albumet ble senere til *Bat Out of Hell*. De tre sangene var «Bat Out of Hell», «Heaven Can Wait» og «The Formation of the Pack», som senere fikk tittelen «All Revved Up With No Place to Go». *Neverland* hadde også sangen «Bolero», som blir brukt ved mange konserter som bruker Steinmans verk. «Bolero» ble senere brukt i musikalen *Dance of the Vampires* med tittelen «Eternity» og på Meat Loafs album *Braver Than We Are* med tittelen «Godz».

Steinman og Meat Loaf hadde store problemer med å finne et plateselskap som ville gi ut *Bat Out of Hell*. Ifølge Meat Loafs selvbiografi brukte de mesteparten av 1975, og to år etter, på spille albumet for produsenter og bli avslått. Etter flere avslag bestemte Steinman og Meat Loaf for å lage albumet selv. Steinman hadde flere musikere han ønsket å ha med på albumet. Bruce Springsteen sin instrumentering hadde vært en stor inspirasjon for Steinman. Derfor benyttet han seg av medlemmer fra Springsteens E Street Band til å spille inn albumet. Disse medlememne var Roy Bittan på piano og Max Weinberg på trommer. Albumet ble spilt inn i studioet til Todd Rundgren som jobbet tett sammen med produsent. Albumet ble, etter enda flere avslag, endelig utgitt av Cleveland International Records i oktober i 1977. Albumet var en umiddelbar suksess rundt om i verden, men det tok tid før Bat Out of Hell ble populær i USA. I 2007 hevdet Cleveland International Records at albumet hadde solgt mer enn 40 millioner kopier.[] Dette gjør *Bat Out of Hell* til et av de bestselgende albumene noensinne.[] Den mest populære sangen fra albumet var «Two Out of Three Ain't Bad».[]

I 1979 skrev Steinman kjenningsmelodien til *Delta House*. Musikken ble senere brukt i sangen «Dead Ringer For Love» på albumet *Dead Ringer*.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Internet Broadway Database, Internet Broadway Database person-id 69720, besøkt 9. oktober 2017[Hentet fra Wikidata]
3. ↑   Social Networks and Archival Context, SNAC Ark-ID w6rb7nxq, besøkt 9. oktober 2017[Hentet fra Wikidata]
4. ↑   Billboard, www.billboard.com, besøkt 2. februar 2017[Hentet fra Wikidata]
5. ↑   Allmusic[Hentet fra Wikidata]
6. ↑   Internet Movie Database[Hentet fra Wikidata]
7. ↑   «Jim Steinman Dies: ‘Bat Out Of Hell’, ‘Total Eclipse Of The Heart’ Composer Was 73», verkets språk engelsk[Hentet fra Wikidata]
8. ↑  Parker, Heidi (20. april 2021). «Jim Steinman who wrote music for Meatloaf dies suddenly at 73». *Mail Online*. Besøkt 20. april 2021.
9. ↑  Graff, Gary (03.08.2007). «Meat Loaf unleashes "Bat" for third flight». *Reuters*. Besøkt 03.08.2007.
10. ↑  Dillon, Jacqueline. «Let Me Out». *Dream Pollution*. Besøkt 03.09.2006. «During Jim Steinman's final year at Massachusetts' Amherst College, as fulfillment of an Independent Studies project, he conceived, wrote and scored a rock -n- roll musical called The Dream Engine. In the spring of 1969, Steinman starred in an explosive production of that piece which was staged, directed and choreographed by Barry Keating, who also electrified the role of the oracular Historian. The Dream Engine was met with a great deal of attention...both of the positive and negative variety.»
11. ↑  Steinman, Jim. «The Dream Engine – A Rock Odyssey». *Dream Pollution*. Besøkt 03.09.2006.
12. ↑  Hotten, Jon (September 2000). «Bat Out of Hell – The Story Behind the Album» (Reprint on website). *Classic Rock magazine*. Besøkt 03.09.2006.
13. ↑  «Lortel Archives – The Internet Off-Broadway Database». Arkivert fra originalen 26.10.2007. Besøkt 17.03.2009.  «Arkivert kopi». Archived from the original on 26. oktober 2007. Besøkt 6. juli 2018. CS1-vedlikehold: Uheldig URL (link)
14. ↑  «The Confidence Man». Besøkt 17.01.2009.
15. ↑  «Neverland». *jimsteinman.com*. Besøkt 22.08.2007.
16. ↑  «The Power of Rock 'n Roll». *Gallery magazine*. 00.05.1978. Besøkt 17.11.2006.
17. ↑  Hotten, Jon. «Bat Out of Hell – The Story Behind the Album (page 2)». *Classic Rock*. Besøkt 15.08.2007.
18. ↑  Loaf, Meat (2000). *To Hell and Back: An Autobiography*. London: Virgin Publishing. s. 118–9. ISBN 0-7535-0443-X.
19. ↑  Hotten, Jon. «Bat Out of Hell – The Story Behind The Album (page 3)». *Classic Rock*. Besøkt 15.07.2007.
20. ↑  «Label Blew Meat Loaf's biggest». Jim Steinman. 28.02.2007. Besøkt 06.06.2009.
21. ↑  «Smeghead's Jim Steinman Page». Arkivert fra originalen 9.05.2008. Besøkt 19.01.2009.

Eksterne lenker
---------------

* (en) Jim Steinman – kategori av bilder, video eller lyd på Commons Rediger på Wikidata
* (en) Jim Steinman på Internet Movie Database Rediger på Wikidata

* (en) Jim Steinman hos Rotten Tomatoes Rediger på Wikidata

* (en) Jim Steinman hos The Movie Database Rediger på Wikidata

* (en) Jim Steinman hos Internet Broadway Database Rediger på Wikidata
* (en) Jim Steinman på Apple Music Rediger på Wikidata

* (en) Jim Steinman på Discogs Rediger på Wikidata

* (en) Jim Steinman på MusicBrainz Rediger på Wikidata

* (en) Jim Steinman på Spotify Rediger på Wikidata

* (en) Jim Steinman på Last.fm Rediger på Wikidata

* (en) Jim Steinman på Genius — sangtekster Rediger på Wikidata

* (en) Jim Steinman på AllMusic Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** MusicBrainz **·** Discogs **·** AllMusic
 |